"SPORTS MINISTER-IN MTTA SEASON OPENING TABLE TENNIS CHAMPIONSHIP, 2024 HAWNG","864/2024-2025 Aizawl, the 19 th June 2024 : Sports & Youth Services Minister Pu Lalnghinglova Hmar chuan vawiin khan MTT Hall, Kawltheihuan, Mizzion Veng-ah ni li awh tur “MTTA Season Opening Table Tennis Championship, 2024” a hawng. He Championship Mizoram Table Tennis Association (MTTA) in a buatsaih a ni. MTTA Season Opening Table Tennis Championship, 2024 hi June ni 18 – 21, 2024 chhunga neih tur a ni a, District Association 5 atangin player 251 an tel a, Category 18 ah inelna neih a ni ang. He hun hmanpuitu Sports Minister Pu Lalnghinglova Hmar chuan Table Tennis player kalkhawmte fuihna thu sawiin, Kum 2036 Olympic thlir chunga rilru siam a tul tih a sawi a, player kum lama la naupangte tan kum 2036 Olympic a tel thei turin tun atanga ruahmanna mumal tak nen inpuahchah a tul a ti a, kum upa zawkte pawhin national level bakah international level games chi hrang hrangah champion turin theihtawp chhuah turin a chah a, a tul a nih chuan sawrkarin sum sen a hreh lo tih a sawi a, a zavaia kan seng thei lo a nih pawhin kan thatna tur leh kan hlawhtlinna tur a nih chuan a theih chin chinah sawrkar a tang ve dawn a ni a ti. MTTA Season Opening Table Tennis Championship, 2024 hawnna inkhawm hi MTTA President Pu C. Lalrinzuala’n a kaihruai a, MTTA Senior Joint Secretary Pu Lalramdinliana’n report pe in, USAM General secretary Pu Lalduhkima Sailo-i’n thuchah a sawi a, Pu Laldinthara, MTTA Disciplinary Committee Secretary-i’n infiammite zawm tur dan leh hrai sawifiahna hun a hmang bawk  a ni. Attachment Loading attachment...",Dated: 19 th Jun 24 3:54 PM,https://dipr.mizoram.gov.in/post/sports-minister-in-mtta-season-opening-table-tennis-championship-2024-hawng